Kurz: Austria mbështet çfarëdo marrëveshje Kosovë-Serbi
Kancelari austriak, Sebastian Kurz, tha të martën se Vjena do të mbështesë çfarëdo marrëveshje që arrihet në bisedimet ndërmjet Kosovës dhe Serbisë, qoftë edhe nëse ajo përfshinë ndryshimin e kufijve.
Kancelari austriak, Sebastian Kurz, tha të martën në Prishtinë se vendi i tij mbështetë çfarëdo marrëveshje të paqes qoftë edhe ndryshimin e kufijve në bisedimet ndërmjet Prishtinës dhe Beogradit. Ai i bëri këto komente në Prishtinë, në një konferencë për gazetarë bashkë me presidentin e Kosovës, Hashim Thaçi. Kancelari Kurz tha se vetëm një marrëveshje paqeje mes dy vendeve do të mund t’i hapte rrugë anëtarësimit të tyre në Bashkimin Evropian. “”, tha zoti Kurz. Kancelari Kurz tha se nuk do të ketë qëndrueshmëri dhe ardhmëri evropiane në rajon pa një marrëveshje paqeje në mes të Kosovës dhe Serbisë. “”, tha zoti Kurz. Kancdelari austriak, qëndroi në Prishtinë një ditë pas vizitës në ku u bëri thirrje udhëheqësve serb të angazhohen për një marrëveshje me Kosovën, pasi që siç tha, Serbia nuk do të mund të hyjë në Bashkimin Evropian pa gjetur një zgjidhje me Kosovën dhe kjo sipas tij është kushti kryesor. Presidenti i Kosovës, Hashim Thaçi dhe ai i Serbisë, Aleksandër Vuçiç, gjatë verës kërkuan mbështetje ndërkombëtare për një marrëveshje normalizimi ndërmjet të dyja vendeve, përfshirë edhe mundësinë e prekjes së kufijve. Këto ide nxitën reagime të shumta në Kosovë dhe në Serbi, por edhe në skenën ndërkombëtare, ndërmjet atyre që do ta pranonin një marrëveshje që arrihet mes palëve dhe atyre që e kundërshtuan sikurse Gjermania, që ishte më e zëshmja kundër ideve të tilla. Presidenti Thaçi ka përsëritur për muaj të tërë se angazhohet për korrigjim kufiri që nënkupton bashkimin e luginës së Preshevës, një rajon me shumicë shqiptarë në jug të Serbisë, me Kosovën. Ai tha sot ndërkaq se Kosova mbetet thellësisht e përkushtuar, për arritjen e një marrëveshjeje gjithëpërfshirëse me Serbinë që përfshinë normalizimin e marrëdhënieve, njohjen e ndërsjellë dhe anëtarësimin e Kosovës në Organizatën e Kombeve të Bashkuara. tha ai. Kosova dhe Serbia janë përfshirë në një proces bisedimesh për normalizimin e marrëdhënieve që është kusht për integrimet në Bashkimin Evropian, i cili edhe ndërmjetëson bisedimet. Por, ndonëse ishte thënë se vjeshta mund të shënojë një periudhë takimesh të ngjeshura ndërmjet të dyja palëve, takimi i fillimit të shtatorit dështoi dhe tash për tash nuk ka asnjë lëvizje nga Brukseli. Të dy presidentët pohojnë se janë larg ndonjë marrëveshjeje dhe nuk kanë pranuar të thonë nëse tashmë kanë hedhur në letër idetë që një pjesë e veriut të Kosovës, të shkëmbehet me një pjesë të luginës së Preshevës.